Elba Rashani

Elbasan «Elba» Rashani (født 9. mai 1993) er en kosovisk-norsk fotballspiller som spiller for den franske klubben Clermont Foot.

Han er født i Hillerstorp i Sverige og er oppvokst i Kragerø og Bø i Telemark Norge

Karriere 
Elba debuterte for Skarphedins A-lag i mai 2009, kort tid etter at han hadde fylt 16 år, og markerte seg med å score begge lagets mål i debutkampen mot Ulefoss. Etter sesongen ble han hentet til Odd Grenland, opprinnelig med tanke på juniorsatsing, men gode treningsprestasjoner, kombinert med en tynn stall, gjorde at han fikk proffkontrakt allerede fra 1. april 2010.

Han debuterte for Odd i cupkampen mot Mjøndalen i 2010.

Den 1. april 2011 fikk han sin første seriekamp for Odd mot Strømsgodset.

Den 24. juli 2014 ble Elba solgt fra Odd til Brøndby for litt over seks millioner koner.

Rosenborg 
Den 11. januar 2016 ble Rashani lånt ut fra Brøndby til Rosenborg Ballklub ut 2016-sesongen, med opsjon på kjøp.

Den 18. november 2016 skrev han under en 2-årsavtale med Rosenborg.
Rashani er en offensiv spiller som først og fremst spiller ving.

I sesongen 2016 var han med å vinne både Tippeligaen og Cupfinalen.

Den 29. mars 2017 var han med å vinne Mesterfinalen i fotball for menn 2017.

I sesongen 2017 var han med å vinne Eliteserien med Rosenborg. Han spilte 8 kamper for Rosenborg, før han ble solgt til Odd i august.

Odd 
Den 4. august 2017 ble han solgt tilbake til Odd. Han skrev under en tre og et halvtårskontrakt.

Referanser

Eksterne lenker 
 
 Elba Rashanis profil på RBK.no
 Spillerprofil hos Fotball.no
 Elba Rashanis profil på oddgrenland.no
 Offisiell statistikk for Rosenborg Ballklub Elba Rashani

Norske fotballspillere
Kosoviske fotballspillere
Norgesmestere i fotball
Fotballspillere for Odds ballklubb
Fotballspillere for Brøndby IF
Fotballspillere for Rosenborg BK
Fotballspillere for Büyükşehir Belediye Erzurumspor
Fotballspillere for Clermont Foot
Norske fotballspillere i Danmark
Norske fotballspillere i Tyrkia
Norske fotballspillere i Frankrike
Utenlandske fotballspillere i Norge
Fødsler i 1993